CELEX: 32010R0607
Language: da
Date: 2010-07-09 00:00:00
Title: Kommissionens forordning (EU) nr. 607/2010 af 9. juli 2010 om ændring af forordning (EF) nr. 1542/2007 om landings- og vejningsprocedurer for sild, makrel og hestemakrel

10.7.2010   
            
            
               DA
            
            
               Den Europæiske Unions Tidende
            
            
               L 175/27
            
         KOMMISSIONENS FORORDNING (EU) Nr. 607/2010
   af 9. juli 2010
   om ændring af forordning (EF) nr. 1542/2007 om landings- og vejningsprocedurer for sild, makrel og hestemakrel
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 5, litra b), og
   ud fra følgende betragtninger:
   
               (1)
            
            
               Fællesskabet har i nært samarbejde med Norge og Færøerne udviklet procedurer for landing og vejning. De er fastsat i Kommissionens forordning (EF) nr. 1542/2007 (2). Disse regler gælder kun for de bestande, som Fællesskabet samarbejder med Norge og Færøerne om. De områder, hvor det sydlige fiskeri efter makrel og hestemakrel finder sted, og andre områder med fangstbegrænsninger er ikke omfattet af reglerne. De pågældende reglers anvendelsesområde bør udvides til at omfatte alle områder, hvor der er fangstbegrænsninger, og hvor bestandenes bevarelsesstatus og behovet for effektiv kontrol kræver det.
            
         
               (2)
            
            
               Ifølge artikel 9, stk. 3, i forordning (EF) nr. 1542/2007 skal vejeren føre en vejelogbog, men der er ikke fastsat nogen tidsfrist for opfyldelse af forpligtelsen. For at undgå enhver usikkerhed med hensyn til fortolkningen af denne bestemmelse bør der fastsættes en klar frist for, hvornår logbogen skal være ført.
            
         
               (3)
            
            
               Hvis der anvendes tankbiler til at transportere fisk fra kaj til forarbejdningsanlæg, skal hver tankbilsladning vejes og registreres særskilt, jf. artikel 9, stk. 3, litra b), i forordning (EF) nr. 1542/2007. For ikke at forsinke losningen unødigt bør der åbnes mulighed for at registrere vægten af alle tankbilsladninger fra samme fartøj under ét, forudsat at de pågældende tankbilsladninger vejes i umiddelbar forlængelse af hinanden og uden afbrydelse.
            
         
               (4)
            
            
               Forordning (EF) nr. 1542/2007 bør ændres i overensstemmelse hermed.
            
         
               (5)
            
            
               Artikel 60 i Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (3) fastsætter de almindelige regler for vejning af fiskevarer og giver Kommissionen mulighed for at vedtage detaljerede regler om anvendelsen heraf. Da denne artikel først finder anvendelse fra den 1. januar 2011, og da det er vigtigt, at ændringen af forordning (EF) nr. 1542/2007 anvendes i fangstsæsonen 2010, er det hensigtsmæssigt at gøre brug af artikel 5, litra b), i forordning (EØF) nr. 2847/93 som retsgrundlag for denne ændring.
            
         
               (6)
            
            
               Forvaltningskomitéen for Fiskeri og Akvakultur har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   I forordning (EF) nr. 1542/2007 foretages følgende ændringer:
   
               1)
            
            
               Artikel 1 affattes således:
               »Artikel 1
               Anvendelsesområde
               Denne forordning gælder for EU- og tredjelandsfiskerfartøjers landinger i Den Europæiske Union (EU) og EU-fiskerfartøjers landinger i tredjelande af mængder, der pr. landing overstiger 10 tons sild (Clupea harengus), makrel (Scomber scombrus) eller hestemakrel (Trachurus spp.) eller en kombination deraf fanget i:
               
                           a)
                        
                        
                           ICES-område/afsnit (4) I, II, III a, IV, V b, VI og VII for silds vedkommende
                        
                     
                           b)
                        
                        
                           ICES-område/afsnit II a, III a, IV, V b, VI, VII, VIII, IX, X, XII, XIV og EU-farvande i CECAF for makrels vedkommende (5)
                           
                        
                     
                           c)
                        
                        
                           ICES-område/afsnit II a, IV, V b, VI, VII, VIII, IX, X, XII, XIV og EU-farvande i CECAF for hestemakrels vedkommende.
                        
                     
         
               2)
            
            
               Artikel 9, stk. 3, affattes således:
               »3.   Vejeren skal føre en indbundet pagineret vejelogbog for hvert vejeanlæg. Den skal føres, så snart vejningen af hver landing er afsluttet og allersenest kl. 23.59 lokal tid den dag, hvor vejningen er afsluttet. I vejelogbogen anføres følgende:
               
                           a)
                        
                        
                           navn og registreringsnummer på det fartøj, som fisken er landet fra
                        
                     
                           b)
                        
                        
                           tankbilernes identifikationsnummer, hvis der med tankbil er blevet transporteret fisk fra landingshavnen før vejning, jf. artikel 7. Hver tankbilsladning skal vejes og registreres særskilt. Den samlede vægt af alle tankbilsladninger fra samme fartøj kan registreres under ét, hvis sådanne tankbilsladninger vejes i umiddelbar forlængelse af hinanden og under afbrydelse
                        
                     
                           c)
                        
                        
                           fiskeart(er)
                        
                     
                           d)
                        
                        
                           hver landings vægt
                        
                     
                           e)
                        
                        
                           dato og klokkeslæt for vejningens påbegyndelse og afslutning.«
                        
                     
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 9. juli 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 261 af 20.10.1993, s. 1.
   
      (2)  EUT L 337 af 21.12.2007, s. 56.
   
      (3)  EUT L 343 af 22.12.2009, s. 1.
   
      (4)  ICES-områder (ICES = Det Internationale Havundersøgelsesråd) som defineret i Europa-Parlamentets og Rådets forordning (EF) nr. 218/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (EUT L 87 af 31.3.2009, s. 70).
   
      (5)  CECAF-områder (det østlige centrale Atlanterhav eller FAO-område 34) som defineret i Europa-Parlamentets og Rådets forordning (EF) nr. 216/2009 af 11. marts 2009 om indberetning af statistiske oplysninger om fangster taget af medlemsstater, der driver fiskeri i det nordøstlige Atlanterhav (EUT L 87 af 31.3.2009, s. 1).«